# 273-57/2024 Tehnične zahteve: Najem e-poštnega strežnika

Naročnik potrebuje pripravljen e-poštni strežnik za obdobje 3-eh let. Ponujen e-poštni strežnik mora imeti zagotovljeno redundantno povezavo z operaterjem/-i interneta po vsaj dveh popolnoma ločenih trasah za primer izpada primarne povezave od operaterja do ponudnika.

Naročnik pričakuje nemoteno delovanje e-poštnega strežnika vsaj 99,5% časa tekom naročenega obdobja.

Poštni strežnik mora imeti vsaj 2TB prostora, katerega lahko ponudnik razporedi/dodeljuje lastnim uporabniškim predalom po lastni želji.

Redna posodobitev strežnika in nameščenih komponent vsaj 1x letno ter izredno posodabljanje ob ugotovljenih kakršnihkoli varnostnih luknjah v operacijskem sistemu ali nameščenih komponentah. Vzdrževanje operativnega e-poštnega strežnika mora biti vključeno v mesečni pavšal za e-poštni strežnik.

Izvajalec mora nuditi naročniku uporabniško podporo na zahtevo (prilagoditve obstoječe, delujoče konfiguracije na naročnikovo željo, kot npr. namestitev dodatnih modulov, ipd.) za katere prejme zahtevke preko e-pošte na želeni e-poštni naslov. Cena ure strokovnjaka se lahko razlikuje na navadno uro uporabniške podpore in uro napredne sistemske administracije. Uporabniška podpora na zahtevo se lahko izvaja samo v rednem delovnem času.

Naročnik je migriral spletno stran (bolnisnica-go.si) na novo spletno domeno (sbng.si) in z novo pogodbo predvideva (poleg potencialne migracije obstoječih poštnih predalov in arhiva na nov strežnik) tudi selitev e-poštnih naslovov/uporabniških računov na novo domeno. E-poštni naslov *info@bolnisnica-go.si*mora torej postati *info@sbng.si*. Predvideva se tudi selitev arhiva e-poštnih predalov na nove e-poštne račune (v kolikor bo to potrebno).

Glede podrobnosti migracije se lahko naročnik in ponudnik uskladita naknadno.